Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 813

9. Bulgária vagy Románia által a csatlakozást megelõzõen harmadik országokkal kötött halászati megállapodások igazgatását a Közösség látja el. Az említett megállapodásokból eredõ, Bulgáriára és Romániára vonatkozó jogok és kötelezettségek érintetlenül maradnak mindaddig, amíg e megállapodások rendelkezései ideiglenesen hatályban maradnak. 1 HL L 317., 2000.12.15., 3. o. 2 HL L 1., 1994.1.3., 3. o. A Tanács, a lehetõ legrövidebb idõn belül, és minden esetben az elsõ albekezdésben említett megállapodások lejárta elõtt, a Bizottság javaslata alapján, minõsített többséggel minden egyes esetben meghozza azokat a határozatokat, amelyek az említett megállapodásokon alapuló halászati tevékenységek folytatásához szükségesek, ideértve azt a lehetõséget is, hogy bizonyos megállapodások hatályát egy évet meg nem haladó idõtartamra meghosszabbítsa.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes